
R E F E R A T   D E   A P R O B A R E 
privind acordarea unui mandat special reprezentantului Municipiul Brad  în Adunarea Generală  a  Asociației de Dezvoltare Intercomunitară
 ”AQUA PREST HUNEDOARA” 



	Asociația de Dezvoltare Intercomunitară ”AQUA PREST HUNEDOARA” este înființată în conformitate cu prevederile Ordonanței Guvernului nr. 26/2000 cu privire la asociații și fundații, cu modificările și completările ulterioare. Aceasta își desfășoară activitatea conform Statutului aprobat de către Adunarea Generală a asociaților, precum și a Statutului-cadru al asociațiilor de dezvoltare intercomunitară care au ca obiect de activitate serviciile de utilități publice.
 	Prin adresa înregistrată la Primăria Municipiului Brad sub nr. 30257/20.05.2026, Asociația de Dezvoltare Intercomunitară ”AQUA PREST HUNEDOARA” a transmis proiectul Actului Adițional nr. 15 la Contractul de Delegare a Gestiunii Serviciilor de Alimentare cu Apă și de Canalizare nr. 5400/223/2009 în vederea analizării și acordării unui mandat special reprezentantului Municipiul Brad pentru aprobarea acestuia în Adunarea Generală  a  Asociației.
Natura juridică a acestui demers este fundamentată pe dispozițiile legale în vigoare, după cum urmează:
         - în conformitate cu prevederile art. 8 alin. (3) lit. d^2), în exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu aprobarea modificării contractelor de delegare a gestiunii;
          - în conformitate cu prevederile art. 10 alin. (5) din Legea nr. 51/2006 a serviciilor comunitare de utilități publice, republicată, cu modificările și completările ulterioare, ”Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei”.
Actul Adițional nr. 15 vizează modificări și completări ale Contractului de Delegare, determinate de necesitatea corelării acestuia cu noile programe de finanțare europeană și cu evoluția patrimoniului tehnic, după cum urmează:
                  - modificarea art. 36 – Prețurile, tarifele și alte surse de venit (Dispoziții Generale), pct. 5 alin. (3), alin. (4) și alin. (7): se actualizează Planul de creștere a tarifelor aferent proiectului major de investiții „Proiect regional de dezvoltare a infrastructurii de apă și apă uzată din județul Hunedoara, în perioada 2014-2020” finanțat prin Programul Dezvoltare Durabilă 2021-2027, conform Anexei nr. 1 la actul adițional;
                  - completarea Contractului de Delegare cu bunurile de retur preluate în administrare de către operatorul S.C. APA PROD S.A. Deva, conform inventarului detaliat în Anexa nr. 2 la actul adițional;
                  - actualizarea Anexei nr. 3 la Contractul de Delegare privind Condițiile specifice fiecărei localități semnatare în conformitate cu noile realități tehnico-economice din teritoriu, potrivit Anexei nr. 3 la actul adițional.
	În contextul celor de mai sus am  inițiat prezentul proiect de hotărâre prin care am propus aprobarea acordării unui mandat special reprezentantului Municipiului Brad să voteze, în numele și pe seama Municipiului Brad,  ”PENTRU/ÎMPOTRIVĂ ” aprobarea Actului Adițional nr. 15 la Contractul de Delegare a Gestiunii Serviciilor de Alimentare cu Apă și de Canalizare nr. 5400/223/2009,  în ședința Adunării Generale a Asociaţiei de Dezvoltare Intercomunitară ,,AQUA PREST HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile Statutului Asociaţiei de Dezvoltare Intercomunitară ,,AQUA PREST HUNEDOARA”, ale art. 8 alin. (3) lit. d^2) și art. 10 alin. (5) din Legea nr. 51/2006 a serviciilor comunitare de utilități publice, cu modificările și completările ulterioare, Legii nr. 241/2006 privind serviciul de alimentare cu apă și de canalizare, republicată, cu modificările și completările ulterioare, ale art.129 alin. (1), alin. (2) lit. d), alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum și ale din Legii nr. 554/2004 a contenciosului administrativ, cu modificările și completările ulterioare.

